ועדת הכספים, כנסת 18, פרוטוקול מספר 622, 2010-12-22 12:10

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2010.

משה גפני: פנייה מספר 922 – הפקות קולנועיות     	כבר קיבלנו הסבר.

משה גפני: אנחנו מצביעים.

משה גפני: ה צ ב ע ה     פנייה מספר 922 – אושרה פה אחד     פנייה מספר 954 – לפיד ירוק, מינהל אזרחי

זבולון אורלב: הייתה הסתייגות של אורי אריאל ושלי וביקשנו לא לדון עד אשר נקבל הודעה טלפונית.

משה גפני: קיבלתם?

זבולון אורלב: לא. אני מבקש להמשיך לעכב.

משה גפני: פנייה מספר 980 – משרד החקלאות     	מישהו מסביר?

משה גפני: אין רפרנט.

משה גפני: פנייה מספר 994 –     איתמר:     	מדובר על תוספת של 8 מיליון שקלים תקציב הרשאה להתחייב לצורך חתימה על הסכם עם קרנות הביוטק למימון השקעה.

משה גפני: אנחנו מצביעים.

משה גפני: ה צ ב ע ה     פנייה מספר 994 – אושרה פה אחד     פניות מספר 996 ו-997 –

אורי שמרת: הפנייה נועדה להעביר 19 אלף ו-100 אלפי שקלים מהרזרבה הכללית עבור הנושאים הבאים:     	סך של 12,500 אלפי שקלים עבור הבטחת הכנסה לאברכים בהתאם לביצוע בפועל.

אורי שמרת: סך של 6.1 מיליוני שקלים לישיבות הגבוהות בהתאם לביצוע בפועל.

אורי שמרת: סך של 500 אלפי שקלים עבור תרבות יהודית.

משה גפני: למה אתם מביאים את זה כל כך מאוחר?

משה גפני: בסדר.

משה גפני: יש שאלות?

חיים אורון: רגע.

חיים אורון: אני רוצה לראות.

חיים אורון: יוצא כאן שהבטחה לאברכים, מזמן זה לא 110 אלא 140 מיליון שקלים.

משה גפני: נכון, זה 1,040 שקלים.

חיים אורון: כל הדיבורים על 110 מיליון שרצו כאן בתקשורת, אין להם בסיס.

אורי שמרת: זאת העברה בהתאם לביצוע בפועל.

חיים אורון: מה זאת אומרת ביצוע בפועל?

חיים אורון: כל סכום קובע כאן.

חיים אורון: אין כאן סעיף תקציבי.

חיים אורון: הסעיף המקורי היה 110 והוא צמח במשך השנה ל-140.

אורי שמרת: יש היום אברכים שעומדים בהתאם לקריטריונים שפרסם משרד החינוך ומגיעה להם הבטחת הכנסה.

חיים אורון: זאת אומרת, תקציב בלתי מוגבל בסכומים.

אורי שמרת: כרגע, בשנה הזאת זה מי שעונה לקריטריונים, מקבל.

חיים אורון: ובשנה הבאה?

אורי שמרת: בשנה הבאה, הייתה החלטת ממשלה שעברה ביום ראשון שבסופו של דבר התקציב, אם אני לא טועה, בשנה החמישית יהיה כבר מוגבל.

חיים אורון: אני מדבר על השנה הבאה ולא על השנה החמישית.

חיים אורון: מה הסכום?

אורי שמרת: אני יכול לבדוק את זה.

אורי שמרת: אני לא זוכר בעל פה.

חיים אורון: כמו שבסעיף הקודם, עד שנקבל את הטלפון, לא נאשר.

משה גפני: לא, צריך לאשר עכשיו.

זבולון אורלב: בקנה יש העברות של משרד הביטחון?

משה גפני: יש.

זבולון אורלב: אני רוצה כמו אורי אריאל.

זבולון אורלב: אנחנו במעמד דומה.

זבולון אורלב: אני רוצה לקבל תשובה.

משה גפני: זה בסדר גמור, אבל אני רוצה שתדע על מה מדובר.

משה גפני: הרי זה עדיין לא קשור להחלטת הממשלה, מה שיש לגבי השנה הבאה.

משה גפני: בשנה הזאת, אם לא מעבירים את הכסף, האברכים פשוט לא יקבלו אותו.

משה גפני: עיכוב של יום אחד, זה עיכוב של הביצוע.

חיים אורון: אני רוצה לדעת כמה אנשים מקבלים.

חיים אורון: אני רוצה לדעת בכמה אנשים מדובר.

חיים אורון: איך זה צמח.

משה גפני: זה לא צמח.

משה גפני: הורידו את זה מבסיס התקציב.

חיים אורון: עזוב אותי עם בסיס התקציב.

חיים אורון: היה 110 כל הזמן.

משה גפני: אז היה 110.

משה גפני: היה ביצוע בפועל, תסתכל לפני כן, היה יותר.

משה גפני: יש החלטת ממשלה על זה.

חיים אורון: אני ממש עומד דום.

משה גפני: אנחנו מצביעים.

משה גפני: פניות מספר 996 ו-997 – אושרו     פניות מספר 998 ו-999 -

אורי שמרת: הפנייה נועדה להעביר סכום של 3.5 מיליון שקלים בהרשאה להתחייב לטובת חידוש מבנים במערכת החינוך.

משה גפני: אנחנו מצביעים.

משה גפני: ה צ ב ע ה     פניות מספר 998 ו-999 - אושרו     תחזור לפנייה של משרד החקלאות.

חיים אורון: זה כסף קטן.

חיים אורון: אל תתקע אותם.

משה גפני: לא, אני לא רוצה לתקוע, אבל הבעיה היא שזה ליצור תקדים להעביר בלי רפרנט.

יצחק וקנין: זאת פנייה מספר 980 בעמוד 6.

יוגב גרדוס: הייתה אמורה להיות נציגת משרד החקלאות אבל כנראה נבצר ממנה להגיע.

יוגב גרדוס: אלה שינויים פנימיים במשרד החקלאות.

משה גפני: הנה, הגיעה נציגת משרד החקלאות.

משה גפני: מה הפנייה הזאת?

משה גפני: זה הרבה כסף.

סיון ינקוביץ: אלה התאמות בביצוע.

משה גפני: אנחנו מדברים על פנייה מספר 980.

משה גפני: אנחנו מצביעים.

משה גפני: ה צ ב ע ה     פנייה מספר 980 – אושרה פה אחד     	חבר הכנסת אורלב מבקש להעיר הערה.

זבולון אורלב: לפני יום או יומיים הודענו שמבחינתנו אין מניעה לאשר העברות של משרד הביטחון אבל לצערי אני אומר כאן שאנחנו נתנגד שוב לדיון בהעברות של משרד הביטחון כיוון שצריכים לעבור, בנוסף לסכומים שעברו, עוד כ-4,6 מיליון שקלים ממשרד האוצר למשרד הביטחון אבל לא ברור לנו מה העיכוב.

משה גפני: יש העברה של משרד הביטחון של 420 מיליון ולא הבאתי אותה.

זבולון אורלב: בדר.

זבולון אורלב: אני לא מפציר בך שתביא.

משה גפני: לא, אני לא הבאתי.

משה גפני: אישרנו את ה-750 אתמול או שלשום.

ציון פיניאן: אדוני היושב ראש, הטוב ביותר הוא להביא את הפנייה ולדחות אותה.

זבולון אורלב: אדוני היושב ראש, אני מבקש שמנהל הוועדה יוודא שבתוך מה שיגיעו יש את ה-4,6 מיליון שקלים ואז נאשר.

משה גפני: תודה רבה.

משה גפני: הישיבה נעולה.